GMA Flash Report

Ang GMA Flash Report ay isang palatuntunang pambalita ng GMA Network. Una itong isinahimpapawid noong Marso 18, 2002 at pumalit sa GMA News Live. Isinahimpapawid naman noong Hulyo 6, 2002 ang isang pantatlumpung minutong edisyon ng pagbabalita na pinamagatang Flash Report Special Edition at pinalitan ang GMA Network News. Una itong pinangunahan ni Pia Arcangel, at kalaunan si Mariz Umali ang nanguna bilang tagapagbalita.

Ang GMA ang kauna-unahang pantelebisyong network ng Pilipinas na nagpalabas ng kada oras na balita. Kadalasang ipinapakita ng programa ang traffic ticker at unang sulyap sa iba pang programa. Kadalasang ganap na pag-uulat ng balita ang ipinapalabas.

Winakasan ang Special Edition noong Hunyo 16, 2007 at pinalitan ito ng GMA Weekend Report. Winakasan naman ang pang-araw-araw na palatuntunan noong Marso 27, 2016 at pinalitan ng GMA News Update.

 Tingnan din 
 Talaan ng mga palabas ng GMA Network

 Mga sanggunian 

GMA Flash Report
Kategorya:Mga seryeng pantelebisyon mula sa Pilipinas